חוק עזר לאור יהודה (שטחים ציבוריים פתוחים), התשע"א – 2011
בתוקף סמכותה לפי סעיפים 250 ו-251 לפקודות עיריות
 (להלן – "הפקודה"), מתקינה מועצת עיריית אור יהודה חוק עזר זה:
1. הגדרות

בחוק עזר זה- 

"אדמה חקלאית" – כל קרקע שאינה בנין, שייעודה על פי תכנית הוא לחקלאות ואין משתמשים   בה או שלא ניתן לגביה היתר לשימוש למטרה אחרת; 
"אישור בניה חדשה"- אישור מוסד תכנון לבקשה להיתר בניה להקמת בניה חדשה כהגדרתה להלן וטרם מתן היתר בניה;

"בניה חדשה" –      הקמת בנין חדש בנכס או תוספת לבנין קיים הניצב בנכס;

"בניה חורגת" –        בניה חדשה שנבנתה בלא היתר או בסטייה מהיתר;

"בנין"–             מבנה בתחום העיריה, בין שהוא ארעי ובין שהוא קבוע, בין שבנייתו   הושלמה ובין אם לאו, הבנוי אבן, בטון, טיט, ברזל, עץ או חומר אחר,  לרבות חלק של מבנה כאמור וכל המחובר אליו חיבור של קבע;

"בעל נכס" – כל אחד מאלה:

(1) בנכסים שאינם מקרקעי ציבור כהגדרתם בסעיף 107 לחוק מקרקעין, התשכ"ט-1969
 (להלן - חוק מקרקעין) – הבעל הרשום של הנכס, ובהיעדר רישום – בעלו של הנכס מכוח הסכם או מסמך מחייב אחר ובהעדרו – מי שזכאי כדין להירשם כבעלו; ובהעדרו – מי שזכאי להפיק הכנסה מהנכס או להינות מפרותיו של הנכס כבעלים;
(2) בנכסים שהם מקרקעי ציבור כאמור – 
החוכר לדורות כמשמעותו בחוק המקרקעין, בין שבדין ובין שביושר, ובהיעדר חוכר לדורות – מי שניתנה לו הרשאה להשתמש בנכס שניתן לראותה מבחינת תוכנה כבעלות או כחכירה לדורות; בהעדר חוכר לדורות בנכס או בר רשות כאמור – הבעל הרשום של הנכס;

"דמי פיתוח" –      דמי פיתוח ששולמו למנהל מקרקעי ישראל או למי מטעמו עבור מימון עלותם של הקמת שטחים ציבוריים פתוחים ובלבד שסכומם אושר בידי מינהל מקרקעי ישראל;

"היטל שצ"פ" או "היטל" – היטל הקמת שטחים ציבוריים פתוחים;

"היתר בניה", "סטייה מהיתר", "תעודת גמר", "תכנית"– 

כהגדרתם בחוק התכנון והבניה, התשכ"ה–1965
 (להלן: "חוק התכנון והבניה") והתקנות שהותקנו לפיו;

"העיריה" –            עיריית אור יהודה;

"הפרשי הצמדה", "מדד", "תשלומי פיגורים" – 

כהגדרתם בחוק הרשויות המקומיות (ריבית והפרשי הצמדה של תשלומי חובה), התש"ם – 1980
;

"יציע", "עליית גג"- כהגדרתם בפרט 1.00.1 סימן יא' לתוספת השלישית לתקנות התכנון והבניה (בקשה להיתר, תנאיו ואגרות), התש"ל – 1970 
 (להלן - תקנות היתר בניה);

"המהנדס" –         מהנדס העיריה או מי שסמכויות מהנדס העיריה הואצלו לו לפי סעיף 6 לחוק הרשויות המקומיות (מהנדס רשות מקומית), התשנ"ב – 1991
 ;

"מרפסת" –             חלק חיצון של בנין אשר – 

(1) רצפתו קשורה לרצפת הבנין ודלת מעבר ביניהם;

(2) לא יותר משלושת רבעי היקף רצפתו מוקפים קירות;
(3) לאורך שאר שוליו ניצב מעקה שגובהו אינו עולה על 1.10 מטר מהמפלס של רצפתו;
"מרתף" –            חלק מבנין אשר חללו בין רצפתו ותחתית תקרתו נמצא כולו או רובו מתחת למפלס פני הקרקע המקיפה אותו, או מתחת למפלס כביש או מדרכות הנמצאים במרחק אשר אינו עולה על 1.50 מטר ממישור הקיר החיצוני של הבנין; לעניין זה, "מפלס פני קרקע" ו"מפלס כביש או מדרכה" – גובה של כל אחד מהם במרכז שבין כל שני תפרי ההתפשטות האמורים או במרכז שבין תפר ההתפשטות הסמוך לקצה הבנין ובין קצה הבנין;

"נכס" –                 כמשמעותו בסעיף 269 לפקודה, לרבות דרכי מעבר שאינן ציבוריות;

"עבודות לפיתוח שטח ציבורי פתוח" – עבודות לפיתוח שטחים ציבוריים פתוחים, לרבות עשיית עבודות אלה, כולן או חלקן:

(1) הכנה ואישור תכניות לשטח ציבורי פתוח;

(2) ביצוע תכניות לשטח ציבורי פתוח לרבות:
(1) הצבת ריהוט גן או פרגולות;

(2) הצבת מתקני משחק;
(3) נטיעות;
(4) התוויות שבילים;
(5) ריצוף רחובות;
(6) התקנת מערכת השקיה;
(7) התקנת תאורה;
(8) התקנת מתקני סניטציה לרבות פחי אשפה, שירותים ציבוריים;
(9) כל עבודה אחרת הדרושה לפיתוח שטח ציבורי פתוח או קשורה בה;
"עסק" –        נכס המשמש או המיועד לשמש למטרה שאינה מגורים, לרבות נכס שנמצא בו בנין המשמש למטרה כאמור;

"קומה" –         חלל המשתרע בין שתי רצופות סמוכות הנמצאות זו מעל זו, הנמדד לפי גובהו המזערי של אותו חלל, כקבוע בפרט 2.03 לתוספת השנייה של תקנות היתר בניה, לרבות בשטחי שירות, בניני עזר, מרתפים, מרפסות מקורות ופתוחות, מחסנים, חדרי מדרגות, מעברים, גבליות, ביציעים, חדרי מעליות, עליות גג, ובשטח אחר בקומה;

"ראש העיריה" – לרבות עובד עיריה שהוסמך על ידו על פי סעיף 17 לחוק הרשויות המקומיות (בחירת ראש הרשות וסגניו וכהונתם), התשל"ה – 1975
, לעניין חוק עזר זה;

"שטח בנין" – הסכום במ"ר של שטחי כל הקומות בבנין, לרבות:

(1) שטחה של בניה חורגת;

(2) שטחו של בנין או שטחה של תוספת לבנין העתידים להיבנות שאושרה לגביהם בקשה להיתר בניה – לפי שטח שאושר;
"שטח המיועד לצרכי ציבור" – שטח קרקע או שטח בנין המיועד בתכנית לצרכי ציבור;

"שטח המיועד להפקעה" – שטח המיועד לצרכי ציבור ואשר הועדה המקומית לתכנון ולבניה הודיעה כי בכוונתה להפקיעו בהתאם לסעיפים 5 ו-7 לפקודת הקרקעות (רכישה לצורכי ציבור), 1943 
;

"שטח קומה" –  הסכום הכולל במ"ר של שטח ההשלכה האופקית של רצפת הקומה,

                                    בתוספת השטח שמתחת לקירותיה החיצוניים והפנימיים;

"שטח ציבורי פתוח" – שטח המיועד על פי תכנית כשטח ציבורי פתוח פנים שכונתי או רובעי לשימוש תושבי השכונה, הכולל ריהוט גן או פרגולות או מתקני משחק או נטיעות או התוויות שבילים או רחובות וכיוצא באלה, ולרבות כיכר עירונית ומעבר, למעט שטח ציבורי פתוח המיועד לשמש את כלל תושבי העיר;

בהגדרה זו-
"כיכר עירונית" כיכר הממוקמת בסמוך למוסדות ציבור או אזור למסחר והכוללת ריצוף או אזורי ישיבה או הצללה או ריהוט גן או אלמנטים מיוחדים אחרים;
"מעבר" שטח המצוי בין שני כבישים ומאפשר מעבר תשתית וגישה להולכי רגל בלבד; באזורים קשים טופוגרפית, עשוי לכלול תמיכת קירות, מדרגות, אזורים מגוננים ומעט ריהוט גן;
"שטח קרקע"-         שטחה הכולל של הקרקע בנכס, לרבות הקרקע שעליה ניצב הבנין;

" תעודת העברה לרשם המקרקעין " – כאמור בסעיף 324 לפקודה;

"תעריפי ההיטל המעודכנים" – תעריפי ההיטל שבתוספת הראשונה בשיעורם המעודכן במועד הוצאת דרישת התשלום לפי חוק עזר זה;

"תעריפי ההיטל שבתוקף" – תעריפי ההיטל שבתוספת הראשונה לפי שיעורם המעודכן ביום התשלום לקופת העיריה.

2. היטל שטחים ציבוריים פתוחים
היטל שטחים ציבוריים פתוחים נועד למימון הוצאות העיריה בשל פיתוח שטחים ציבוריים פתוחים שכונתיים או רובעיים בשטח העיריה, או קנייתם, בלא זיקה לעלות של פיתוחם או קנייתם של שטחים ציבוריים פתוחים המשמשים את הנכס נשוא החיוב דווקא; בסעיף זה, "שצ"פ שכונתיים או רובעיים" – שצ"פ המיועד לשמש את הנכסים המצויים בשכונה או ברובע שבו הוקם השצ"פ, לפי קביעת המהנדס; החליט המהנדס על קביעת שצ"פ שכונתי או רובעי תונח החלטתו במשרדי העיריה ותהיה פתוחה לעיון הציבור; הודעה על החלטת המהנדס תפורסם בעיתונות בדרך הקבועה בסעיף 1א לחוק התכנון והבניה.
3. החיוב בהיטל
(1) היטל שטחים ציבוריים פתוחים המיועדים לשמש את הנכס יוטל על בעל נכס בהתקיים אחד מאלה:

(1) תחילת עבודות לפיתוח שטחים ציבוריים פתוחים המיועדים לשמש את הנכס; לעניין זה "תחילת עבודות" – גמר תוכניות לפיתוח השטחים הציבוריים הפתוחים וכן אישור של המהנדס, לפי נוסח בטופס 1 שבתוספת השניה, לפיו בכוונת העיריה לצאת למכרז ביצוע עבודות כאמור או להתקשר כדין בדרך אחרת לביצוע עבודות כאמור, בתוך 12 חודשים ממועד מתן האישור; לעניין זה, "שטחים ציבוריים פתוחים המיועדים לשמש את הנכס" – שטחים ציבוריים פתוחים שקבע המהנדס כי הם מיועדים לשמש את הנכס;

(2) אישור בניה חדשה בנכס; לא החלו עבודות לפיתוח שטחים ציבוריים פתוחים המיועדים לשימוש הנכס, עד לאישור בקשה להיתר בניה כאמור, יאשר המהנדס לפי טופס 2 שבתוספת השניה כי הליך תכנון העבודות כאמור מצוי בעיצומו וכי תחילת ביצוע העבודות צפויה להתקיים בתוך 12 חודשים ממועד מתן האישור;
(3) בניה חורגת.
(2) היטל שעילתו בניה חדשה בנכס או בניה חורגת, ישולם גם אם בוצעו עבודות לפיתוח השטחים הציבוריים הפתוחים לפני תחילת חוק עזר זה.
4. חישוב ההיטל
(1) היטל שצ"פ יחושב לפי שטח הקרקע בנכס ושטחו של בנין שבו, וסכומו יהיה הסכום המתקבל ממכפלת שטח הקרקע ושטח הבנין שבנכס בתעריפי ההיטל שבתוספת הראשונה.
(2) היטל שעילתו קבועה בסעיפים 3(א)(1) או 6 (ב) ישולם לפי תעריפי ההיטל המעודכנים; היטל שעילתו קבועה בסעיפים 3(א)2 או 6 (ג) ישולם לפי תעריפי ההיטל שבתוקף.
(3) שולמו בעד נכס בשל פיתוח שטחים ציבוריים פתוחים דמי פיתוח שצ"פ או היטל שצ"פ (להלן – חיוב ראשון) לא ייכללו שטח הקרקע ושטח הבנין בנכס, בעת הטלת החיוב הראשון במניין השטחים לפי סעיף קטן  (א), לצורך חישוב ההיטל לפי חוק עזר זה.
(4) שולם בעד נכס היטל לפי חוק עזר זה, יחויב בעל הנכס פעם נוספת בתשלום היטל שצ"פ, בעד בניה חדשה שאושרה לאחר ששולם החיוב הראשון ויופחתו שטח הקרקע ושטח הבנין שחושבו במסגרת החיוב הראשון.

(5) אושרה בקשה להיתר בניה עבור בניה חדשה תחת בנין שנהרס וששולם בעדו חיוב ראשון, יחושב ההיטל בשל הבניה החדשה על בסיס שטחה בניכוי שטח הבנין שנהרס כאמור.
(6) נוכחה העיריה לדעת, לאחר גמר בנייתו של בנין, כי שטחו הבנוי בפועל אינו זהה לשטח הבנין שלגביו אושרה הבקשה להיתר בניה ושעל פיו שולם ההיטל, תשיב לבעל הנכס, או תגבה ממנו, לפי העניין, בהתאם להוראות כל דין, את סכום ההפרש הנובע מפער השטחים שהתגלה; סכום ההפרש כאמור יחושב על בסיס תעריפי ההיטל שהיו בתוקף בעת תשלום ההיטל, בתוספת הפרשי הצמדה.
5.   בניה חורגת
(א) בעל נכס חייב בתשלום היטל שצ"פ בשל בניה חורגת שנבנתה בנכס.

(ב) לעניין סעיף קטן (א) יראו את יום תחילת הבניה החורגת כפי שייקבע בידי המהנדס או 

      את יום תחילת ביצוע עבודות לפיתוח השטחים הציבוריים הפתוחים או מועד תחילתו של   

     חוק עזר זה, לפי המועד המאוחר מביניהם, כמועד שבו התגבש החיוב בהיטל השצ"פ (להלן – מועד התגבשות החיוב).

(ג) לצורך תשלום ההיטל לפי סעיף זה, תמסור העיריה לחייב דרישת תשלום.

(ד) סכום ההיטל בשל בניה חורגת יהיה הסכום הגבוה מבין אלו:

 (1)  הסכום המחושב לפי תעריפי ההיטל במועד התגבשות החיוב בתוספת תשלומי 

       פיגורים;

(2) אם הועלו תעריפי ההיטל במועד כלשהו לאחר מועד התגבשות החיוב (להלן – 
     מועד ההעלאה) – סכום המחושב לפי תעריפי ההיטל המעודכנים בתוספת  

    תשלומי פיגורים, החל מהמועד המאוחר מבין אלו:

    (א) מועד ההעלאה;

    (ב) חמש שנים טרם המועד בו התגלתה הבניה החורגת;

לעניין סעיף זה, "הועלו תעריפי ההיטל" – העלאת תעריפים באמצעות תיקונו של חוק העזר.

(ה) שולם ההיטל בגין בניה חורגת ונהרס בנין המהווה בניה חורגת בתוך חמש שנים מיום תחילת הבניה, תשיב העיריה לבעל הנכס את ההיטל ששילם בשל הבניה החורגת, בניכוי 20% משיעור ההיטל בעבור כל שנה או חלק ממנה, בצירוף הפרשי הצמדה מיום התשלום ועד יום ההשבה.

6. אדמה חקלאית
(1) בעל נכס מסוג אדמה חקלאית לא ישלם בעדה היטל שצ"פ.

(2) חדל נכס מלהיות אדמה חקלאית, מששונה ייעודו בתכנית, חייב בעליו בהיטל שצ"פ לפי הוראות חוק עזר זה.
(3) חדל נכס מלהיות אדמה חקלאית, משניתן לגביו היתר לשימוש חורג, חייב בעליו בהיטל שצ"פ לפי הוראות חוק עזר זה.
(4) חדל נכס מלהיות אדמה חקלאית, מבלי שניתן לגביו היתר כאמור בסעיף קטן (ג) ומבלי ששונה ייעודו בתכנית, יחולו הוראות סעיף 5 בשינויים המחויבים לפי העניין.
7. חיוב בהיטל בשל שטח המיועד להפקעה
(1) לא יוטל חיוב בהיטל שצ"פ בעד שטח המיועד להפקעה.

(2) שילם בעל נכס היטל שצ"פ ובמהלך 5 השנים שממועד התשלום הוחל בהליך הפקעה וניתנה הודעה בהתאם לסעיפים 5 ו-7 לפקודת הקרקעות (רכישת לצרכי ציבור), 1943, תשיב העיריה לבעל הנכס את ההיטל ששילם, בניכוי 20% מסכום ההיטל בעבור כל שנה או חלק ממנה, בצירוף הפרשי הצמדה מיום התשלום ועד יום ההשבה.
8. דרישה לתשלום ההיטל
(1) לצורך תשלום ההיטל, תמסור העיריה לחייב בתשלומו דרישת תשלום שבה יפורט סכום ההיטל, הסעיף בחוק עזר מכוחו הוטל ההיטל, תעריפי ההיטל המעודכנים אשר שימשו בסיס לחישובו, מידות הנכס ששימשו יסוד לחיוב, דרכי תשלום ההיטל ומועד תשלומו; דרישת תשלום תימסר בעת התגבשות עילת חיוב כאמור בסעיפים 3, 5 ו-6 לחוק עזר זה.
(2) לא נמסרה מסיבה כלשהי דרישת תשלום באחד המועדים הנזכרים בסעיף קטן (א) (להלן – מועד החיוב המקורי), רשאית העיריה למסור דרישת התשלום בכל אחד מאלה-
(1) טרם מתן תעודת העברה לרשם המקרקעין;

(2) טרם מתן אישור העיריה להעברת זכויות חכירה במינהל מקרקעי ישראל;
(3) טרם מתן תעודת גמר לפי חוק התכנון והבניה או תקנות היתר הבניה;
במקרה זה ייקבע סכום החיוב על בסיס תעריפי ההיטל כפי שהיו בתוקפם במועד החיוב המקורי בתוספת הפרשי הצמדה.
(3) פגם בדרישת תשלום אינו גורע מחובת בעל נכס לשלם לעיריה היטל שצ"פ לפי חוק עזר זה;
(4) דרישת תשלום שנמסרה לפי – 
(1) סעיפים 3(א)(1), 5 , 6 (ב) או (ד) תיפרע בתוך 30 ימים מיום מסירתה לבעל נכס;
(2) סעיפים 3(א)(2), 6(ג) או 7(ב) תיפרע בתוך 7 ימים ממועד מסירתה לבעל הנכס, ובכל מקרה כתנאי למתן ההיתר, התעודה או אישור המבוקשים.
9. שערוך חובות בפיגור 

(א)
לא שולם במועדו היטל שצ"פ שנמסרה לגביו דרישת תשלום לפי סעיפים 3(א)(1), 5, 6(ב) או (ד) יתווספו לסכום המצוין בדרישת התשלום תשלומי פיגורים החל מהמועד שנקבע לתשלומו בחוק עזר זה ועד למועד התשלום בפועל.
(ב) 
לא שולם במועדו היטל שצ"פ שנמסרה לגביו דרישת תשלום לפי סעיפים 3(א)(2), 6 (ג) או 8(ב), תפקע דרישת התשלום; כל דרישת תשלום חדשה שתימסר בטרם הוצאו ההיתר, התעודה או האישור נושא הסעיפים האמורים, לפי העניין, תהיה בהתאם לתעריפי ההיטל המעודכנים ותעמוד בתוקפה ל- 7 ימים ממסירתה לבעל הנכס.
10. טעות בחיוב
שולם לעירייה בטעות סכום נמוך או גבוה מסכום ההיטל על פי חוק עזר זה, יישא החייב בתשלום ההיטל או יושב לו, לפי העניין, ההפרש שבין הסכום ששולם בפועל לבין סכום ההיטל שהיה ניתן להטיל ביום התשלום על פי חוק עזר זה, בתוספת הפרשי הצמדה.

11. חיוב בעלים משותפים
היה נכס בבעלות משותפת, תחול חובת ההיטל על כל אחד מבעלים המשותפים בנכס לפי חלקם היחסי בבעלות בנכס.

12. קרן ייעודית 
כספי היטל השצ"פ יופקדו בקרן ייעודית אשר תשמש אך ורק לצרכי מימון עבודות לפיתוח שטחים ציבוריים פתוחים.
13. מסירת הודעות 
 מסירת הודעה, לרבות דרישת תשלום, לפי חוק עזר זה תהא בדרך של מסירה לידי האדם שאליו היא מכוונת או מסירה במקום מגוריו או עסקיו הרגילים או הידועים לאחרונה, לידי אחד מבני משפחתו הבגירים או לידי אדם בגיר העובד או המועסק שם או במשלוח מכתב רשום הערוך אל אותו אדם לפי מען מגוריו או עסקיו הרגילים או הידועים לאחרונה; אם אי אפשר לקיים את המסירה כאמור, תהא המסירה בדרך של הצגת  ההודעה במקום בולט באחד המקומות האמורים או הדבקתה על הנכס שבו היא דנה.
14. הצמדה למדד
סכומי ההיטלים שנקבעו בחוק עזר זה, יעודכנו בכל שנה, ב- 1 לינואר בכל חודש שלאחר פרסומו של חוק עזר זה, (להלן- יום העדכון) לפי שיעור שינוי המדד, שפורסם לאחרונה לפני יום העדכון לעומת המדד שפורסם לאחרונה לפני יום העדכון שקדם לו.

15. מגבלת גביה

החל ביום ____________________, הטלת היטל לפי חוק עזר זה תהא טעונה אישור של מועצת העיריה ושל שר הפנים או מי מטעמו.
16. הוראת שעה
על אף האמור בסעיף 14, יעודכנו סכומי ההיטלים שנקבעו בחוק עזר זה, במועד פרסומו של חוק עזר זה (להלן – יום העדכון הראשון), לפי שיעור שינוי המדד, שפורסם לאחרונה לפני יום העדכון הראשון לעומת מדד חודש מרץ 2009.
תוספת ראשונה

(סעיף 4)

היטל שצ"פ                                                                             שיעורי ההיטל בשקלים חדשים

(1) שטח קרקע-

בעד קרקע מכל סוג, לכל מ"ר משטח הקרקע


  ​​____
(2) שטח בנין-

בעד בנין, לכל מ"ר משטח הבנין                                                     ____
תוספת שנייה

(סעיף 3(א) (1) ו-(2))

טופס 1

אישור לצורך גביית היטל שצ"פ
הח"מ, מהנדס עירית אור יהודה, מאשר בזאת כי התוכניות לביצוע עבודות לפיתוח שטחים ציבוריים פתוחים ____________________ מצויות בשלבי גמר וכי בכוונת העיריה לצאת למכרז לביצוע העבודות האמורות או להתקשר כדין בדרך אחרת לביצוע עבודות האמורות וזאת לא יאוחר מיום __________________.

אישור זה ניתן לפי סעיף 3(א) (1) לחוק עזר לאור יהודה (שטחים ציבוריים פתוחים) התשע"א – 2011.

תאריך:_________

_____________________

מהנדס עיריית אור יהודה

טופס 2

אישור לצורך גביית היטל שצ"פ
הח"מ, מהנדס עירית אור יהודה, מאשר בזאת כי הליך תכנון העבודות לפיתוח שטחים ציבוריים פתוחים _______________________מצוי בעיצומו וכי תחילת ביצוע העבודות צפויה להתקיים לא יאוחר מיום_______________.

אישור זה ניתן לפי סעיף 3(א) (2) לחוק עזר לאור יהודה (שטחים ציבוריים פתוחים) התשע"א – 2011.

תאריך: __________

_____________________

מהנדס עיריית אור יהודה
___ התשע"א __(___________2011)





________________

 ראש עיריית אור יהודה
� דיני מדינת ישראל, נוסח חדש 8, עמ' 197.


� ס"ח התשכ"ט, עמ' 259.


� ס"ח התשכ"ה, עמ' 307.


� ס"ח התש"ם, עמ' 46.


� ק"ת התש"ל, עמ' 1841.


� ס"ח התשנ"ב, עמ' 6.


�  ס"ח תשל"ה, עמ' 211.


� ע"ר 1943, תוס' 1, עמ' 32.





